Správa Komisie Rade o následných opatreniach k rozhodnutiam o udelení absolutória za rok 2004 (súhrn) – odporúčania Rady {SEK(2006) 1377} /* KOM/2006/0642 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 26.10.2006 KOM(2006) 642 v konečnom znení SPRÁVA KOMISIE RADE o následných opatreniach k rozhodnutiam o udelení absolutória za rok 2004 (súhrn) – odporúčania Rady {SEK(2006) 1377} OBSAH PREAMBULA 3 I. Odporúčania Rady o všeobecnom rozpočte 4 a) Úvod (pracovný dokument Komisie, body 1 – 5) 4 b) Vyhlásenie o vierohodnosti (DAS) a podporné informácie (pracovný dokument Komisie, body 6 – 12) 4 c) Rozpočtové hospodárenie (pracovný dokument Komisie, body 13 – 16) 5 d) Príjmy (pracovný dokument Komisie, body 17 – 20) 5 e) Spoločná poľnohospodárska politika (pracovný dokument Komisie, body 21 – 28) 6 f) Štrukturálne opatrenia (pracovný dokument Komisie, body 29 – 37) 7 g) Interná politika vrátane výskumu (pracovný dokument Komisie, body 38 – 42) 7 h) Externé iniciatívy (pracovný dokument Komisie, body 43 – 45) 8 i) Predvstupová pomoc (pracovný dokument Komisie, body 46 – 48) 8 j) Správne výdavky (pracovný dokument Komisie, body 49 – 52) 8 k) Finančné nástroje a bankovníctvo (pracovný dokument Komisie, body 53 – 54) 9 II. Odporúčania pre jednotlivé agentúry (pracovný dokument Komisie,body 55 – 57) 9 III. Závery k následným opatreniam k udeleniu absolutória za rok 2003(pracovný dokument Komisie, body 58 – 63) 9 IV. Osobitné správy Dvora audítorov (pracovný dokument Komisie,body 64 – 79) 9 PREAMBULA V SÚLADE S čLÁNKOM 276 ZMLUVY O ES A čLÁNKOM 180B ZMLUVY O EURATOME „KOMISIA PRIJME VšETKY PRIMERANÉ OPATRENIA, REAGUJÚC NA ZISTENIA UVEDENÉ V ROZHODNUTIACH O UDELENÍ ABSOLUTÓRIA A NA ďALšIE ZISTENIA EURÓPSKEHO PARLAMENTU V SÚVISLOSTI S PLNENÍM VÝDAVKOV, AKO AJ NA PRIPOMIENKY PRIPOJENÉ K ODPORÚčANIAM RADY O UDELENÍ ABSOLUTÓRIA. NA žIADOSť EURÓPSKEHO PARLAMENTU ALEBO RADY KOMISIA PREDLOžÍ SPRÁVU O OPATRENIACH PRIJATÝCH V SÚVISLOSTI S TÝMITO ZISTENIAMI A PRIPOMIENKAMI, A NAJMÄ O POKYNOCH DANÝCH ÚTVAROM, KTORÉ SÚ ZODPOVEDNÉ ZA PLNENIE ROZPOčTU. TIETO SPRÁVY SA PREDLOžIA AJ DVORU AUDÍTOROV“ [1]. Komisia v súlade s uvedeným pripravila správy o následných opatreniach, ktoré sa týkajú odporúčania Rady zo 14. marca 2006 a rezolúcií odhlasovaných v Európskom parlamente 27. apríla 2006. Predkladaná správa o následných opatreniach sa zaoberá odporúčaniami Rady v súvislosti s udelením absolutórií za rok 2004. Odporúčaniami Parlamentu v súvislosti s udelením absolutórií za rozpočtový rok 2004 sa zaoberá samostatná správa o následných opatreniach[2]. Súhrnné správy o následných opatreniach, uverejnené vo všetkých oficiálnych jazykoch EÚ, sú doplnené pracovnými dokumentmi Komisie, v ktorých sa podrobne odpovedá na každé konkrétne odporúčanie Rady a Parlamentu. V odpovediach sa uvádzajú opatrenia, ktoré Komisia plánuje prijať alebo už prijala, a takisto odporúčania, v súvislosti s ktorými Komisia nebude alebo nemôže konať. Z dôvodu obmedzených prekladateľských kapacít sa podrobné pracovné dokumenty uverejňujú len v angličtine, francúzštine a nemčine. Všetky kapitoly súhrnných správ obsahujú krížové odkazy na čísla príslušných odporúčaní v uvedených pracovných dokumentoch Komisie. V súvislosti s udelením absolutória za rok 2004 Komisia uviedla celkovo 79 odporúčaní vypracovaných Radou pre Komisiu. Komisia sa domnieva, že pre 38 odporúčaní už bolo prijaté požadované opatrenie. V prípade ďalších 39 odporúčaní Komisia súhlasí s prijatím opatrení odporúčaných Radou. A napokon 2 odporúčania Komisia nemôže prijať a z tohto dôvodu neprijme požadované opatrenia[3]. I. ODPORÚčANIA RADY O VšEOBECNOM ROZPOčTE A) ÚVOD (PRACOVNÝ DOKUMENT KOMISIE, BODY 1 – 5) Komisia rovnako ako Rada vyjadruje poľutovanie, že ani v roku 2004 Dvor audítorov nedokázal predložiť vyhlásenie o vierohodnosti (DAS) v súvislosti s väčšinou svojich výdavkov. Z tohto dôvodu Komisia rozbehla „Akčný plán na vytvorenie integrovaného rámca vnútornej kontroly“ (KOM(2006) 9). Cieľom tohto akčného plánu je zabezpečiť, aby existujúce dozorné systémy a kontroly udržiavali riziko nezákonnosti a rozporuplnosti pri podkladových transakciách v rozumných medziach a poskytli Dvoru audítorov v tomto smere primerané záruky. Akčný plán Komisie obsahuje 16 opatrení zastrešených štyrmi tematickými oblasťami, zameraných na zjednodušenie a zosúladenie kontrolných postupov výmenou informácií a využívaním hľadiska jednotného auditu, aby bolo možné lepšie rozmiestniť obmedzené kontrolné zdroje. V tomto štádiu sa už začalo s prioritnými opatreniami, zatiaľ čo ostatné opatrenia závisia od výsledkov prioritných opatrení a budú sa rozvíjať počas roka 2007. Očakáva sa dostatočný pokrok do začiatku roka 2009. Prvá polročná správa o dosiahnutom pokroku určená Parlamentu a Rade bola vydaná 19. júla 2006 (SEK(2006) 1001). b) Vyhlásenie o vierohodnosti (DAS) a podporné informácie (pracovný dokument Komisie, body 6 – 12) Jedným z cieľov „Akčného plánu Komisie na vytvorenie integrovaného rámca vnútornej kontroly“ na budúce programové obdobie je zjednodušenie. V návrhu Komisie na pravidlá účasti v siedmom rámcovom programe sa predpokladá častejšie využívanie paušálnych sadzieb (vrátane stupnice jednotkových nákladov) a paušálnych platieb podľa podmienok stanovených v nariadení o rozpočtových pravidlách. V oblasti zmlúv a finančných príspevkov s nízkou hodnotou Komisia navrhuje, aby povoľujúci úradník mohol na základe vlastného zhodnotenia rizika rozhodnúť o potrebe overiť vylučovacie kritériá. Legislatívny orgán by mal prihliadať na to, či je možné uskutočniť predpokladané kontroly, ako aj na ich cenu, prípadne ziskovosť, aby bolo správne uplatňovanie kontrol maximálne jasné a priamočiare. V súhrnnej správe výročných správ o činnosti za rok 2005 Komisia privítala celkové skvalitnenie výročných správ o činnosti, ktoré vo všeobecnosti disponovali vyššou mierou koncentrácie a zrozumiteľnosti. Je to výsledok kvalitnejšieho usmerňovania v záujme zvyšovania zodpovednosti prostredníctvom otvorených vyhlásení, ako aj hodnotením typu a vlastností prostredia, v ktorom generálne riaditeľstvá pôsobia, čo sa týka riadenia, rizika a kontroly, a hodnotením fungovania a výsledkov systému riadenia a kontroly, ktoré dosvedčujú vierohodnosť požadovanú vo vyhláseniach. V záujme zlepšenia informovanosti o kľúčových prvkoch vnútornej kontroly a riadenia rizík prostredníctvom výročných správ o činnosti za rok 2006 sa výsledky opatrenia 3a akčného plánu Komisie (špecifikácia kontrolných prvkov) zvážia pri príprave tohoročnej výročnej správy o činnosti. K skvalitneniu vykazovania správ prispeje aj prebiehajúce vypracúvanie kritérií závažnosti. Okrem toho pokračujú iniciatívy v rámci opatrenia o cieľoch a ukazovateľoch zo súhrnnej správy za rok 2004 v záujme dosiahnutia zákonnosti a správnosti operácií. Pokiaľ ide o nový účtovný systém Komisie, ktorý začal fungovať v januári 2005, Komisia vypracovala svoju počiatočnú súvahu, ktorá bola zaradená do predbežných ročných účtovných závierok za rok 2005. Tieto závierky boli v požadovanej lehote 31. marca 2006 predložené Dvoru audítorov, ako sa vyžaduje v nariadení o rozpočtových pravidlách. c) Rozpočtové hospodárenie (pracovný dokument Komisie, body 13 – 16) KOMISIA ZAZNAMENÁVA SPOKOJNOSť RADY S CELKOVÝM NAPREDOVANÍM ROZPOčTOVÉHO HOSPODÁRENIA KOMISIE. KOMISIA SA VžDY SNAžÍ PREDLOžIť PRESNÝ A REALISTICKÝ ODHAD SVOJHO BUDÚCEHO ROZPOčTU A MAXIMÁLNE PRITOM VYCHÁDZAť Z DOSTUPNÝCH INFORMÁCIÍ. PRESNEJšÍ ODHAD ROZPOčTU SA V ROKU 2005 ODRAZIL VO VÝRAZNOM ZVÝšENÍ ÚROVNE PLNENIA VYHRADENÝCH PLATOBNÝCH ROZPOčTOVÝCH PROSTRIEDKOV, KTORÁ STÚPLA NA 98 % (NA 100 % PRE šTRUKTURÁLNE OPERÁCIE). Komisia pravidelne aktualizuje svoju analýzu nesplnených rozpočtových záväzkov v rámci štrukturálnych fondov a bude v tom pokračovať. Berie pri tejto analýze do úvahy posledné dostupné údaje o plnení, ako aj očakávaný vývoj. Vo svojej poslednej analýze brala náležitý ohľad na prechod na nové programové obdobie. Rozsiahla analýza nesplnených rozpočtových záväzkov v rámci štrukturálnych fondov býva každoročne uverejňovaná v pracovnom dokumente útvarov Komisie (GR pre rozpočet) „Analýza rozpočtového plnenia v rámci štrukturálnych fondov“. Analýza plnenia za rok 2005 bola uverejnená v máji 2006 a je v nej rozobraté fungovanie pravidla n+2. V súčasnom programovom období je pravidlo n+2 pre členské štáty silným motivačným činiteľom na zabezpečenie dostatočne vysokej úrovne plnenia rozpočtu, pretože ak sa rozpočtové záväzky nesplnia v primeranom čase, budú zrušené. Členské štáty a Komisia si uvedomujú, že na zabezpečenie hladkého prechodu do ďalšieho programového obdobia, tak v súvislosti s plnením programu, ako aj so zvládaním dodatočnej práce pri zavádzaní nových programov, je potrebná obozretnosť. d) Príjmy (pracovný dokument Komisie, body 17 – 20) Ako Rada, aj Komisia prijala s potešením správu, že Súdny dvor pokladal celkové výsledky dosiahnuté v súvislosti s dôveryhodnosťou účtovných závierok a zákonnosťou a správnosťou podkladových operácií aj v roku 2004 za uspokojivé. Okrem toho Komisia prijala alebo prijíma opatrenia odporúčané Radou súvisiace s vlastnými zdrojmi. Komisia požiadala členské štáty, aby zvýšili kvalitu svojich záložných mechanizmov pre systém colného konania. V dlhodobom horizonte sa rozbieha iniciatíva, ktorá je súčasťou projektu na zavedenie modernizovaného colného zákonníka do roku 2009. Nový zákonník bude obsahovať jasnejšie ustanovenia, pokiaľ ide o návrh pravidiel pre záložné postupy vo vykonávacích ustanoveniach. Čo sa týka kontrolných mechanizmov pre odvody za cukor, od roku 2004 sa v dvanástich členských štátoch uskutočnili audity. Okrem jedného členského štátu v ostatných neboli zistené nijaké vážne nedostatky. Novým režimom cukru účinným od 1. júla 2006 sa rušia odvody za výrobu cukru, ktoré má platiť výrobca za množstvá vyrobené v súlade so stanovenou kvótou. V nových vykonávacích predpisoch Komisia posilnila ustanovenia týkajúce sa kontrol a sankcií v prípade porušenia predpisov. Komisia je v neustálom kontakte s členskými štátmi, aby mohla čo najskôr vzniesť výhrady voči ich výkazom DPH. Tempo práce v tejto oblasti však závisí od kapacít jednotlivých štátnych správ získať a využívať adekvátnejšie údaje, v určitých prípadoch aspoň akékoľvek údaje, ako aj získať a využívať primerané alebo primeranejšie postupy. Komisia poskytuje členským štátom pravidelné poradenstvo v týchto otázkach. Pokiaľ ide o zdroje HND, Komisia prediskutuje s členskými štátmi otázku dozorných a kontrolných systémov vzťahujúcich sa na štátne účtovné závierky vo Výbore pre HND v roku 2006. Následne Komisia navrhne spôsoby, ako počas roka 2007 presadzovať najlepšie postupy. e) Spoločná poľnohospodárska politika (pracovný dokument Komisie, body 21 – 28) Komisia je odhodlaná venovať sa naďalej pretrvávajúcim nedostatkom v kontrolnom systéme rozličných oblastí SPP, ktoré nespadajú do integrovaného administratívneho a kontrolného systému (IACS). Reformami SPP z roku 2003, ako aj reformami pre výrobky z oblasti Stredozemia z roku 2004 sa znižuje celkové riziko vyskytnutia nedostatkov zvýšením výdavkov patriacich pod položky IACS do roku 2013 na 89 %. V prípade výročnej správy o činnosti predkladanej generálnym riaditeľom Komisia nemá v úmysle uvádzať vo vyhlásení generálneho riaditeľa overené výdavky a výdavky, ktoré sa ešte len budú overovať, oddelene. Vzhľadom na viacročný charakter postupu odsúhlasenia účtovnej závierky by bolo takéto rozlíšenie veľmi arbitrárne. Mohlo by to tiež nepriaznivo ovplyvniť právo členských štátov na obhajobu pri odsúhlasovaní účtovnej závierky. Generálne riaditeľstvá vo svojich výročných správach o činnosti za roky 2004 a 2005 zrozumiteľne vysvetlili podklady pre výročné vyhlásenie o vierohodnosti predkladané svojimi generálnymi riaditeľmi. Prezentovali celkovú sieť kontrol a v prípade výročnej správy o činnosti GR AGRI aj postup odsúhlasenia účtovnej závierky veľmi podrobne a ukázali, ako jednotlivé prvky posilňujú celkovú vierohodnosť systému, budovanú na všetkých informačných zdrojoch, ktoré sú k dispozícii generálnemu riaditeľovi. Okrem toho GR AGRI vo svojej výročnej správe o činnosti za rok 2005 poskytuje ukazovatele miery úprav financovania, aké sa budú pravdepodobne vyžadovať od členských štátov za obdobie rokov 1999 – 2005. To isté platí pre ročné účtovné závierky, keď Komisia vyžaduje v nevyhnutných prípadoch oznámenie platieb, ktoré budú pravdepodobne vymáhateľné aj počas odsúhlasovania účtovnej závierky. Slabé stránky, na ktoré poukázal Dvor audítorov v oblasti výdavkov na prémie na zvieratá, neovplyvňujú účinnosť samotného kontrolného systému IACS. Naopak, pri priamom testovaní, ktoré dvor uskutočnil, sa neobjavili nijaké významné nedostatky. Zistené problémy tvorí zväčša vysoké percento nedostatkov, ktoré objavili kontroly IACS na úrovni poľnohospodárskych podnikov, najmä v určitých členských štátoch. Komisia sa bude naďalej snažiť presnejšie určiť dôvody, prečo v určitých členských štátoch vykazujú štatistiky IACS vysokú mieru nesprávne alebo nadhodnotene deklarovaných zvierat, a odporučí primerané opatrenia. Hoci systém zálohových platieb s výnimkou sektora hovädzieho mäsa prestal byť najmä pre svoju kontrolnú funkciu ekonomicky významný, Komisia pripravuje nevyhnutné kroky na zrušenie systému zálohového vyplácania náhrad za vývoz, zatiaľ čo v sektore hovädzieho mäsa sa spustí alternatívna výroba a zavedie kontrolný systém skladovania. Tieto opatrenia by mali byť rozbehnuté už koncom roka 2006. f) Štrukturálne opatrenia (pracovný dokument Komisie, body 29 – 37) V roku 2005 v rámci prípravy na akčný plán sa uskutočnila revízia kontrolného systému pre oblasť štrukturálnych fondov. Cieľom viacerých opatrení akčného plánu je skvalitnenie efektívnosti, hospodárnosti a výkonnosti systému. Zvlášť dôležité pre systémy v rámci štrukturálnych fondov sú analýza kvality zavedených kontrol a vyhlásení (opatrenie 13), ktorá má byť hotová do konca roku 2006, a prehľad o nákladoch na kontroly (opatrenie 10), ktorý má byť hotový do septembra 2007. Začiatkom roka 2006 Komisia vydala materiál o zaužívaných postupoch pri dennodenných kontrolách vykonávaných riadením a pri odmeňovaní orgánov pred odsúhlasením ich finančných nárokov, ktorý by mal vďaka stanoveniu referenčných hodnôt pomôcť členským štátom zvýšiť efektívnosť týchto kontrol a zabrániť ich prelínaniu. Aj prebiehajúce úsilie na skoordinovaní noriem pre audit (opatrenie 16) a zintenzívnení spoločného využívania výsledkov auditov (opatrenie 9) by malo posilniť hospodárnosť a účinnosť kontrolného systému a napomôcť jeho efektívnejšie fungovanie. Okrem toho sú audity Komisie, monitorovanie výsledkov auditov štátnych audítorských orgánov a šírenie zaužívaných postupov pripravené tak, aby priniesli nevyhnutné skvalitnenie systému v záujme dosiahnutia konečného cieľa finančných kontrol – aby sa výskyt chýb a rozporov v procese vyplácania výdavku znížil na najnižšiu možnú mieru. Komisia a členské štáty pripravili uzavretie programov obdobia rokov 2000 – 2006 a Komisia v súvislosti s tým vydala podrobný usmerňovací materiál. g) Interná politika vrátane výskumu (pracovný dokument Komisie, body 38 – 42) Komisia sústavne pracuje na vývoji a úprave svojho vnútorného kontrolného systému v záujme zvládnutia rizika vyplývajúceho z prostredia, v ktorom sa nachádza. Počas roka 2005 boli vykonané významné kroky na ceste k zavedeniu systematického prístupu k analyzovaniu, hodnoteniu a riadeniu rizík. V roku 2005 bol v oblasti riadenia rizík vyvinutý základný rámec. Bola vypracovaná komplexná strategická analýza rizík, ktorá sa v súčasnosti zapracúva do ročného plánu riadenia na rok 2006. Prebieha aj zjednodušovanie postupov čoraz širším využívaním IT nástrojov. Dotknuté útvary využili výsledky auditu aj na zhodnotenie kontrolného prostredia, v ktorom prebiehajú programy. V súvislosti s tým sa vzala do úvahy otázka častého výskytu chýb v zdôvodňovaní nákladov v záujme skvalitnenia kontrol v rámci RP6 (napr. zavedeníe audítorských certifikátov a pokút prispieva k zníženiu počtu chýb vo vyhláseniach o nákladoch predkladaných príjemcami) a zjednodušenia blížiaceho sa RP7 (napr. zvýšeným využívaním paušálnych sadzieb a paušálnych platieb). Po posúdení nedostatkov za rok 2005 predmetné útvary prispievajú do akčného plánu Komisie súborom konkrétnych opatrení. Zamerajú sa najmä na tieto oblasti: spätná kontrolná stratégia, využívanie výsledkov auditov na vývoj riadiacich a kontrolných systémov, finančné toky, celkový dozorný systém zavedený v rozpočtovej oblasti, monitorovacie systémy a vykazovanie správ. h) Externé iniciatívy (pracovný dokument Komisie, body 43 – 45) Komisia pokračuje vo svojom úsilí skvalitňovať dozorný a kontrolný systém v oblasti externých iniciatív, konkrétne posilnila externé audity, ako jej odporučila Rada. Sú vypracované jasné pokyny pre externých audítorov, pokiaľ ide o referenčné materiály, a výsledky auditov sa monitorujú a riešia. EuropeAid rozbehol opatrenia na skvalitnenie vykonávania následných opatrení po auditoch a tento rok vypracoval analýzu správ z auditov dokončených v roku 2005. Čo sa týka auditu zo systému CRIS, osobitného modulu systému CRIS (Common Relex Information System) Úradu pre spoluprácu EuropeAid, ktorý si kladie za cieľ zabezpečiť databázu údajov z auditov, Komisia má v úmysle zlepšiť jeho fungovanie, aby ho mohlo ústredie aj delegácie lepšie využívať. i) Predvstupová pomoc (pracovný dokument Komisie, body 46 – 48) Rada privítala vyhlásenie Dvora audítorov, že dozorné a kontrolné systémy na úrovni ústredia Komisie, jej zastúpení a certifikačných orgánov fungujú v podstate dobre a v záujme všetkých predvstupových nástrojov (Phare, Turecko, ISPA a Sapard) a že v overovaných podkladových transakciách neboli nájdené žiadne vecné chyby. Dvor vyzval Komisiu pokračovať v úsilí zabezpečiť solídne finančné hospodárenie v rámci predvstupových nástrojov. Komisia už zareagovala na tieto odporúčania prijatím opatrení, napr. tým, že pritiahla pozornosť vnútroštátnych orgánov na potrebu prijať súrne opravné opatrenia v súvislosti so súčasným decentralizačným implementačným systémom (DIS) s predbežnou kontrolou obstarávania i rozhodnutí o úspešných uchádzačoch. j) Správne výdavky (pracovný dokument Komisie, body 49 – 52) Komisia vzala na vedomie odporúčania Rady vo sfére správnych výdavkov. Najmä pokiaľ ide o implementáciu noriem vnútornej kontroly prijatých v roku 2000, Komisia sa podujala každoročne reagovať na realizáciu súvisiacich základných požiadaviek. Podľa vlastného sebahodnotenia útvarov Komisie sa v roku 2005 vyhovelo 95 % základných požiadaviek v porovnaní s 93 % v roku 2004, čo v neustále meniacom sa prostredí v podstate znamená, že sa realizovali úplne. Pod túto položku Rada zaradila aj dve odporúčania týkajúce sa regulačných agentúr. Agentúry sú nezávislé inštitúcie, zodpovedné za dodržiavanie príslušných pravidiel a postupov pri zamestnávaní personálu, verejnom obstarávaní a v účtovníctve. Napriek uvedenému Komisia agentúry usmerňuje a podporuje napr. v oblasti účtovníctva, obstarávania, zamestnaneckej politiky a auditu a v prípadoch, keď si to agentúry vyžiadajú, Komisia im poskytuje aj konkrétnu pomoc, napr. pokiaľ ide o pochopenie pravidiel a ich výklad[4]. Agentúry treba podporovať aj v ďalšom rozvíjaní akejkoľvek primeranej medziagentúrnej spolupráce v záujme spoločného financovania a výmeny znalostí. k) Finančné nástroje a bankovníctvo (pracovný dokument Komisie, body 53 – 54) Čo sa týka Európskeho investičného fondu (EIF), účasť popredných predstaviteľov troch útvarov, ktoré majú najväčší politický záujem na aktivitách EIF, v jeho predstavenstve je najlepšou zárukou ochrany záujmov Spoločenstva. Skutočnosť, že sa v polovici roka 2005 vytvorila v EIF zosúlaďovacia funkcia s osobitným mandátom na zabezpečovanie fungovania primeraného zosúlaďovacieho režimu vyhovujúceho politike a právnym predpisom EÚ, je ďalším posilnením tejto záruky. Komisia bude s EIF úzko spolupracovať, aby mohla zabezpečiť efektívnosť tejto novej funkcie. II. ODPORÚčANIA PRE JEDNOTLIVÉ AGENTÚRY (PRACOVNÝ DOKUMENT KOMISIE, BODY 55 – 57) Komisia prijíma opatrenia odporúčané Radou. Najmä pokiaľ ide o Prekladateľské centrum pre orgány Európskej únie a vyplácanie zamestnávateľského príspevku v súvislosti s dôchodkovými právami jeho zamestnancov, Komisia sa opakovane snažila dospieť k riešeniu, predkladajúc Správnej rade prekladateľského centra návrhy vrátane ponúk na rokovanie o niektorých zvažovaných lehotách. V ničom z toho neuspela a najnovšie sa Komisia rozhodla vzniesť sťažnosť pred Súdnym dvorom. III. ZÁVERY K NÁSLEDNÝM OPATRENIAM K UDELENIU ABSOLUTÓRIA ZA ROK 2003 (PRACOVNÝ DOKUMENT KOMISIE, BODY 58 – 63) Komisia prijíma odporúčania v súvislosti s následnými opatreniami k záverom po udelení absolutória za rok 2003, napríklad pokiaľ ide o prístup k riadeniu rizík, tvorbu adekvátnych ukazovateľov pre riadenie podľa aktivít a zavádzanie nového účtovného systému. V súlade s článkom 131 nariadenia o rozpočtových pravidlách Komisia trikrát za rok predkladá rozpočtovému orgánu správu o plnení rozpočtu, neuvádza v nej však konkrétnu analýzu celkového stavu plnenia hlavných programov Spoločenstva, ako vyžaduje Rada. Komisia poskytuje takúto analýzu každoročne vo svojej správe o rozpočtovom a finančnom hospodárení. IV. OSOBITNÉ SPRÁVY DVORA AUDÍTOROV (PRACOVNÝ DOKUMENT KOMISIE, BODY 64 – 79) Komisia prijme opatrenia odporúčané Radou v prípade osobitných správ Dvora audítorov (ďalej len „OS“), ktoré sa týkajú decentralizácie riadenia vonkajšej pomoci ES smerom na zastúpenia Komisie (OS 10/2004), riadenia Európskeho úradu pre boj proti podvodom (OLAF) (OS 1/2005), overovania poľnohospodárskych a environmentálnych výdavkov na rozvoj vidieka (0S 3/2005) a výkladu výdavkov vynaložených Parlamentom, Komisiou a Radou (OS 5/2005). * * * [1] Pozri aj článok 147 nariadenia o rozpočtových pravidlách. [2] Absolutórium udelené na všeobecný rozpočet za rok 2004, absolutórium udelené ERF za rok 2004, absolutórium udelené agentúram za rok 2004. [3] Pozri odporúčania 24 a 61. [4] Pozri aj príklady uvedené v bodoch 49 a 50 priloženého pracovného dokumentu.